Document ID: 31992R2660

ΚΑΝΟΝΙΣΜΟΣ (ΕΟΚ) αριθ. 2660/92 ΤΗΣ ΕΠΙΤΡΟΠΗΣ της 14ης Σεπτεμβρίου 1992 σχετικά με την τροποποίηση των κανονισμών (ΕΟΚ) αριθ. 1912/92 και (ΕΟΚ) αριθ. 1913/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων, αφενός, και των Αζορών και της Μαδέρας, αφετέρου, με προϊόντα του τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τους κανονισμούς (ΕΟΚ) αριθ. 1601/92 (1) και (ΕΟΚ) αριθ. 1600/92 (2) του Συμβουλίου για τα ειδικά μέτρα που αφορούν ορισμένα γεωργικά προϊόντα για τις Καναρίους Νήσους, αφενός, και των Αζορών και της Μαδέρας, αφετέρου, και ιδίως το άρθρο 3 παράγραφος 4,
Εκτιμώντας:
ότι, για να τηρούνται οι ιδιαίτεροι όροι που θεσπίστηκαν για ορισμένες ποιότητες βοείου κρέατος που τυγχάνουν κοινοτικών ενισχύσεων με προορισμό τις Καναρίους Νήσους, αφενός, και τη Μαδέρα, αφετέρου, πρέπει να υπάρχει η δυνατότητα για τα κράτη μέλη να λαμβάνουν τα μέτρα που είναι αναγκαία γι' αυτό το σκοπό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο άρθρο θα παρεμβάλεται στους κανονισμούς (ΕΟΚ) αριθ. 1912/92 (3) και (ΕΟΚ) αριθ. 1913/92 (4) της Επιτροπής:
"Άρθρο 9α
Τα κράτη μέλη ορίζουν, εφόσον είναι αναγκαίο, τον οργανισμό που είναι επιφορτισμένος με τον έλεγχο της τήρησης των όρων που προβλέπονται από τον παρόντα κανονισμό σε εφαρμογή των υποσημειώσεων που καθορίζονται στον κανονισμό (ΕΟΚ) αριθ. 3846/87."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Σεπτεμβρίου 1992.

Labels: 3
17
18